
MARTFŰ VÁROS ÖNKORMÁNYZATA
KÉPVISELŐ-TESTÜLETÉNEK

…../2012. ( II…..)
ÖNKORMÁNYZATI   R E N D E L E T E

a gyermekvédelmi és szociális ellátásokról 

Martfű Város Önkormányzatának Képviselő-testülete a gyermekek védelméről és a gyámügyi igazgatásról szóló 1997. évi XXXI. tv. 18. § 1/b. pontjában, valamint a szociális igazgatásról és szociális ellátásokról szóló 1993. évi III. tv. (a továbbiakban Szt.) 10.§ (1) bekezdésében, 25. § (3) b) pontjában, a 26. §-ában, a 32. §. (1) b) pontjában, és a (3) bekezdésében, 35. §. (2) bekezdésében, 38. § (1) c) pontjában, 48. § (4) bekezdésében, 50.§ (3) bekezdésében, 55/C § (1) bekezdésében és a 132. § (4) bekezdésében kapott felhatalmazás alapján a pénzbeni és a természetben nyújtott gyermekvédelmi és szociális ellátásokról az alábbi rendeletet alkotja.

I. 

A RENDELET HATÁLYA

1. §

(1) A rendelet hatálya a (2)-(3) bekezdésben foglalt eltérésekkel kiterjed a Martfű város közigazgatási területén lakóhellyel vagy életvitelszerűen tartózkodási hellyel rendelkező
a) magyar állampolgárokra,

b) bevándoroltakra és letelepedettekre,              
c) hontalanokra,                                        
d) a magyar hatóság által menekültként elismert személyekre.

(2) A rendelet hatálya az Szt. 7. § (1) bekezdésében meghatározott ellátások tekintetében az (1) bekezdésben foglaltakon túlmenően kiterjed az Európai Szociális Kartát megerősítő országoknak a Magyar Köztársaság területén jogszerűen tartózkodó állampolgáraira is.                                                                                                                

(3) A rendelet hatálya kiterjed 

a.) A szabad mozgás és tartózkodás jogával rendelkező személyek beutazásáról és tartózkodásáról szóló törvény (a továbbiakban: Szmtv.) szerint a szabad mozgás és tartózkodás jogával rendelkező személyre, amennyiben az ellátás igénylésének időpontjában az Szmtv-ben meghatározottak szerint a szabad mozgás és a három hónapot meghaladó tartózkodási jogát a Magyar Köztársaság területén gyakorolja, és a polgárok személyi adatainak és lakcímének nyilvántartásáról szóló törvény szerint bejelentett lakóhellyel rendelkezik.
(4) E rendelet kiterjed a rendkívüli gyermekvédelmi támogatás tekintetében a Martfű város közigazgatási területén élő, az Európai Szociális Kartát megerősítő országok állampolgárainak jogszerűen itt tartózkodó gyermekeire is.
(5) E rendelet rendelkezéseit kell alkalmazni az (1) és (4) bekezdésben meghatározott személyeken kívül a Martfű város közigazgatási területén tartózkodó nem magyar állampolgárságú gyermek védelmében is, ha az ideiglenes hatályú elhelyezés, vagy más ideiglenes hatósági intézkedés elmulasztása a gyermek veszélyeztetettségével vagy elháríthatatlan kárral járna. 

(6) A rendelet hatálya kiterjed Martfű város illetékességi területén tartózkodó hajléktalan személyekre, amennyiben a hajléktalan személy az ellátás igénybevételekor nyilatkozatában Martfű város közigazgatási területét tartózkodási helyként megjelölte. 

(7) Az önkormányzat, tekintet nélkül hatáskörére és illetékességére köteles az arra rászorulónak átmeneti segélyt, étkezést, illetve szállást biztosítani, ha ennek hiánya a rászorulónak az életét, testi épségét veszélyezteti. 
II. 

GYERMEKVÉDELMI ELLÁTÁSOK

PÉNZBELI ELLÁTÁSOK

1./
Rendkívüli gyermekvédelmi támogatás

2. §

(1) Rendkívüli gyermekvédelmi támogatásban részesíthető az a gyermek, fiatalkorú és fiatal felnőtt, akinek eltartásáról a gondozó család más módon nem tud gondoskodni, illetve ha a család létfenntartást veszélyeztető élethelyzetbe került.

(2) Az (1) bekezdésben foglaltak alkalmazása szempontjából különösen létfenntartást veszélyeztető helyzetek a következők:

a.) krónikus, hosszantartó betegségből eredő jövedelem kiesés,

b.) nagyobb összegű váratlan vagy nem tervezhető kiadások,

c.) elemi károsultság,

d.) egyéb támogatási formákból való kiszorulása,

e.) egyéb szabályozhatatlan különös méltánylást érdemlő esetek.

(3) A rendkívüli gyermekvédelmi támogatás összege alkalmanként és gyermekenként az öregségi nyugdíj mindenkori legkisebb összegének 50 %-át nem haladhatja meg.

(4) A rendkívüli gyermekvédelmi támogatás lehet pénzbeli és természetbeni ellátás. 

3. §

(1) A rendkívüli gyermekvédelmi támogatás iránti kérelmet a Polgármesteri Hivatal Művelődési és Szociális Irodájához kell benyújtani.

A kérelemhez csatolni kell a támogatást igénylő nyilatkozatát a gyermeket gondozó család jövedelmi viszonyairól, valamint az azokat tanúsító igazolásokat.

(2) A rendkívüli gyermekvédelmi támogatást az önkormányzat polgármestere állapítja meg, különös méltánylást érdemlő esetben (pl: különösen nagy összegű kiadást jelentő: elemi csapás, betegség, gyógykezelés stb.) a 2. § (3) bekezdésében foglaltaktól eltérhet.

2./ Természetben nyújtott ellátások

4. §.

(1) A rendkívüli gyermekvédelmi támogatás természetben is nyújtható.

Természetbeni támogatás nyújtása különösen indokolt a védelembe vett és azon gyermekek számára, ahol nem látszik biztosítottnak, hogy a pénzbeli ellátás a gyermek szükségleteinek a kielégítését szolgálja.

(2) Természetbeni ellátás különösen – a megállapított támogatás összegének erejéig:

a) a gyermekintézményi étkezési térítési díj átvállalása;

b) élelmiszer, ruhanemű;

c) gyógyszerköltség, egészségügyi szolgáltatásért fizetendő díj;

d) tankönyv, tanszerellátás;

e) tandíj, kollégiumi díj.
(3) A rendkívüli gyermekvédelmi támogatás pénzbeni vagy természetbeni formájáról a megállapító határoz.

(4) A rendkívüli gyermekvédelmi támogatás elsősorban akkor állapítható meg természetbeni ellátás formájában, ha

a) a kérelem a gyermek térítési díjának (díjhátralékának), tandíjának, kollégiumi díjának, tankönyv, tanszerellátásának, gyógyszerköltségének, ruhaneműjének, egészségügyi szolgáltatásért fizetendő díj támogatására irányul, vagy

b) az ügy összes körülményeire tekintettel feltételezhető, hogy a szülő (gondozó) a pénzbeli támogatást nem a gyermek nevelésére, gondozására fordítja.

3./
Szociális ösztöndíj

5. §

(1) Szociális ösztöndíjban részesíthető a nappali tagozaton tanulmányokat folytató tanuló a 9. évfolyam kezdetétől a középfokú tanulmányok befejezéséig – de legfeljebb a 23. életév betöltéséig -, ha a tanulmányi átlaga a „jó rendűt” (3,75) meghaladja.”

(2) Szociális ösztöndíj állapítható meg az első diploma megszerzésére irányuló nappali tagozatos felsőfokú oktatási intézményben államilag finanszírozott tanulmányokat folytató hallgató részére is.

(3)   Szociális ösztöndíj állapítható meg az érettségi utáni szakképzés, illetve felsőfokú szakképzésben résztvevő tanulónak, tanulmányi eredménytől függetlenül. 

(4) Nem állapítható meg szociális ösztöndíj: - a katonai és rendészeti intézmények tanulóinak.

(5) A szociális ösztöndíj mértéke: 

a) Ha a jogosult háztartásában az e rendelet alapján megállapított szociális ösztöndíj nélkül számított egy főre jutó jövedelem a mindenkori öregségi nyugdíjminimum 120 %-át nem haladja meg: 5.000,-Ft.

b) Ha a jogosult háztartásában az e rendelet alapján megállapított szociális ösztöndíj nélkül számított az egy főre jutó jövedelem a mindenkori öregségi nyugdíjminimum legkisebb összegének 120 %-át eléri, de nem haladja meg annak 150 %-át: 4.000,-Ft..
6. §

(1) Az ösztöndíj iránti kérelmet az önkormányzat Polgármesteri Hivatal Művelődési és Szociális Irodájánál kell benyújtani.

A kérelemhez csatolni kell:

· A tanulói, illetve hallgatói jogviszonyra vonatkozó igazolást, mely tartalmazza azt a tényt is, hogy a jogosult államilag finanszírozott oktatási intézmény tanulója, hallgatója. 

· A háztartás jövedelmi viszonyaira vonatkozó igazolásokat.

· A középfokú oktatási intézmény tanulója esetén az előző oktatási év tanulmányi átlagát igazoló okiratot.

(2) Az ösztöndíj középfokú tanulmányokat folytató tanuló esetében tanulmányi évre (szeptember 1-jétől - június 30-áig), felsőfokú tanulmányokat folytató hallgató esetén félévre (szeptember 1. - január 31., illetve február 1. - június 30.) állapítható meg, és az ösztöndíj iránti kérelmet évente, illetve félévente meg kell újítani.

A szociális ösztöndíj iránti kérelmeket minden év szeptember 30-ig, a felsőfokú tanulmányokat folytató hallgató esetében a II. félévre február 28-ig kell benyújtani. A határidők elmulasztása jogvesztő.

(3) Az ösztöndíjról az önkormányzat Képviselő-testületének Egészségügyi és Szociális Bizottsága dönt.

(4) A tanulói jogviszony megszűnését 8 napon belül be kell jelenteni. A bejelentési kötelezettség elmulasztása esetén a jogalap nélkül felvett szociális ösztöndíj visszafizetését kell elrendelni.

III.

SZOCIÁLIS ELLÁTÁSOK

PÉNZBELI ELLÁTÁSOK

1./ 
Aktív korúak ellátása
7. §

(1) Az aktív korúak ellátásának megszüntetéséről az arra okot adó körülmény bekövetkezésének napjával kell rendelkezni, kivéve az Szt. 25. §-a és a Szt. 34. § (4) bekezdése szerint szabályozottakat.
2./   Rendszeres szociális segély

8. §.
(1) Az Szt. 37. §. (1) bekezdés b)-c) pontja alapján rendszeres szociális segélyben részesülő aktív korú jogosult a Szolnoki Kistérség Többcélú Társulása Gyermekjóléti és Szociális Szolgáltató Központtal (továbbiakban: családsegítő szolgálat) Martfű, Május 1. út 21. köteles együttműködni.
(2) Az (1) bekezdésben foglalt együttműködés keretein belül az Sztv. 37. §. (1) bekezdés b)-c) pontja alapján ellátásban részesülő személy részére, - a beilleszkedést segítő program az önkormányzattal együttműködő személy szociális helyzetéhez és mentális állapotához igazodva -,  a Szt. 37/A. § (3) bekezdése szerinti együttműködési eljárás szabályai a 63/2006.(III.27.) kormányrendelet 17. § d) pontján szabályozott kötelezettségeken túl 
a) folyamatos, az együttműködési megállapodásban szabályozott kapcsolattartás,

b) az együttműködő személy a számára előírt egyéni képességeket fejlesztő, vagy életmódot formáló foglalkozáson, tanácsadáson való kötelező részvétele.

(3) Beilleszkedést segítő programok típusai:

a) 
az együttműködő személy számára egyéni képességeit fejlesztő foglalkozás, tanácsadás

b) 
az együttműködő személy számára életmódot formáló foglalkozás, tanácsadás,

c) 
munkavégzésre  történő felkészülést segítő program.

9. §
(1) Az Szt. 37/A. § (1) bekezdés b)-c) pontja alapján a rendszeres szociális segélyben részesülő személy együttműködési kötelezettségét megszegi, ha:
a) az Szt. 37/A. § (1) bekezdésben a)-c) pontban foglaltakat nem teljesíti,

b) a rendszeres szociális segélyt megállapító határozat jogerőre emelkedését követő 15 napon belül a Családsegítő Szolgálatnál jelentkezési kötelezettségének nem tesz eleget, és mulasztását az akadály megszűnését követő 8 napon belül hitelt érdemlően nem igazolja. 

c) a Családsegítő Szolgálat által előírt jelentkezési időpontban nem jelenik meg és mulasztását az akadály megszűnését követő 8 napon belül hitelt érdemlően nem igazolja. 
d) A mulasztás igazolása hitelt érdemlő akkor, ha azt az együttműködésre kötelezett személy mulasztását hivatalos irattal (pl. orvosi igazolás) igazolni tudja.
(2) Annak a rendszeres szociális segélyre jogosult személynek, aki a segély folyósításának időtartama alatt a családsegítő szolgálattal előírt együttműködési kötelezettségét neki felróhatóan 2 éven belül ismételten megszegi, az aktív korúak ellátására való jogosultságát meg kell szüntetni.

10. §

(1) A családsegítő szolgálat az egyén számára kidolgozott beilleszkedési program elkészítéséről haladéktalanul értesíti a jegyzőt az alábbiakról:
a) a jogosult megjelenési kötelezettségének gyakoriságáról,

b) a jogosult számára előírt beilleszkedési program típusáról.

(2) A családsegítő szolgálat a tudomására jutást követően haladéktalanul értesíti a jegyzőt

a) az együttműködési kötelezettség megszegéséről,
b) minden olyan változásról, amely az ellátásra való jogosultságot érintheti.

(3) A családsegítő szolgálat évente írásos értékelést készít a beilleszkedést elősegítő programok végrehajtásáról és amennyiben szükséges – a rendszeres szociális segélyre jogosult személy bevonásával – módosítja a programot. Az írásos értékelést tárgyév december 31-ig megküldi a jegyzőnek. 
11. §.

(1) Az aktív korúak ellátása iránti kérelmet a Polgármesteri Hivatal Művelődési és Szociális  Irodájához kell benyújtani a külön jogszabályban előírt mellékletekkel együtt.
3./ Adósságkezelési szolgáltatás

12. §.

(1) A lakhatás segítése érdekében adósságkezelési szolgáltatásban részesül az a család vagy személy, aki Martfű városban lévő az e rendelet mellékletében rögzített minimális lakásnagyságot meg nem haladó lakásban lakik. 

(2) Az (1) bekezdés alapján adósságkezelési szolgáltatásra az a személy jogosult, akinek a háztartásában az egy főre jutó havi jövedelem összege nem haladja meg az öregségi nyugdíj mindenkori legkisebb összegének 150 %-át, egyedül élő esetén annak 200%-át, és a háztartás tagjainak egyike sem rendelkezik vagyonnal. 

 (3) Az adósságkezelési szolgáltatás szempontjából adósságnak minősül: 


a) a lakhatási költségek körébe tartozó közüzemi díjtartozás (gáz, áram, víz- és csatorna használati valamint szemétszállítási díjtartozás)


b) lakbérhátralék


c) a hitelintézettel kötött lakáscélú kölcsönszerződésből fennálló hátralék.

13. §.

(1) Az adósságkezelésbe azon adósság vonható be, amelynek összege az 50.000,-Ft-ot meghaladja, de legfeljebb 400.000,-Ft összegű, hitelintézettel kötött lakáscélú kölcsönszerződésből adódó tartozás esetén az adósság a 200.000,-Ft-ot meghaladja, de legfeljebb 800.000,-Ft összegű, a tartozás meghaladja a hitellel terhelt ingatlan forgalmi értékének 50 %-át. 

(2) A hitellel terhelt ingatlan becsült értékét a helyben kialakult forgalmi értékek figyelembe vételével az önkormányzat jegyzője adó-és értékbizonyítvánnyal állapítja meg. 
(3) Az adósságcsökkentési támogatás mértéke az adósság 75%-áig, de legfeljebb 300.000,-Ft összegig, hitelintézettel kötött lakáscélú kölcsönszerződés esetén legfeljebb 600.000,-Ft összegig terjedhet. Az adós vállalásától függően a támogatás nyújtható egyösszegben, vagy havi részletekben, hitelintézettel kötött lakáscélú kölcsönszerződésből adódó tartozás esetén a támogatás havi részletekben nyújtható az adósságkövetelés jogosultja részére. A hitelintézettel kötött lakáscélú kölcsönszerződésből adódó tartozás esetén az önkormányzat és az adós arra vonatkozó megállapodást köthet, hogy az adós – garanciát vállalva a részletfizetés teljesítésére vonatkozóan – a számára megállapításra kerülő önrész részleteinek megfelelően több havi összeget az önkormányzat számlájára – egyösszegben történő megfizetéssel – kaucióként teljesít. A kaució összege az utolsó önrész összegének megfizetésével visszajár, vagy az adós vállalásától függően a kaució összegéből kerülhet kiegyenlítésre az önrész utolsó részleteinek összege.

(4) Az adósságkezelés időtartama legfeljebb 18 hónap lehet, amely indokolt esetben egy alkalommal 6 hónappal meghosszabbítható. Ilyen különösen indokolt eset lehet, ha az adósságkezelésbe bevont személy önhibáján kívül (pl. betegség, elemi kár, jelentős nem várt kiadás, munkanélküliség, pénzügyi ellátás megszűnése vagy szünetelése stb.) átmenetileg nem tud eleget tenni vállalt fizetési kötelezettségének. A hitelintézettel kötött lakáscélú kölcsönszerződésből adódó tartozás esetén, amennyiben az adósságot 18 hónap alatt kezelni nem lehet, úgy az adósságkezelés időtartama legalább 24 hónap, de legfeljebb 60 hónap.

(5) Ha az adósságkezelési szolgáltatásba bevonható személy vagy család adósságainak együttes összege nagyobb, mint az (1) bekezdésben meghatározott összeg, akkor a támogatást ahhoz az adóssághoz kell nyújtani, amely az adós lakhatási feltételeinek megtartását leginkább veszélyezteti. 

14. §.

Az adósságkezelési szolgáltatásban részesülő személy az Szt. 38. §. (5) bekezdésében meghatározottak figyelembe vételével lakásfenntartási támogatásra jogosult az adósságkezelés időtartamára.

15. §.

(1) Az adósságkezelési szolgáltatásba bevont személy vagy család köteles adósságkezelési tanácsadáson részt venni. 

(2) Az adósságkezelési tanácsadást a Szolnoki Kistérség Többcélú Társulása Szociális Szolgáltató Központ (Martfű, Május 1. út 21.) (továbbiakban: családsegítő szolgálat) végzi, melynek keretében feladata:
a) 
a szolgáltatás iránti kérelmek fogadása, 

b)
az adós háztartásokkal való kapcsolat kialakítása, 

c)
fizetőképességük és fizetőkészségük feltárása, melynek alapján javaslatot tesz az adósságkezelési szolgáltatásba történő bevonásra, 

d)
a fizetőképesség javítása érdekében meghatározza a szükséges intézkedéseket, 

e)
az adós és a tanácsadó együttműködését segítő adósságkezelési megállapodás megkötése, 

f)
havonta legalább egy személyes találkozás útján folyamatosan kíséri az adósságkezelési megállapodásban foglaltak betartását,

g)
szükség esetén kezdeményezi az adósságcsökkentési támogatásra vonatkozó döntés módosítását,

h)
jelzi az adósságkezelési megállapodásban foglaltak megszegését a Polgármesteri Hivatal Művelődési és Szociális Irodája felé, így különösen:

- 
ha az adós az adósságkezelési tanácsadást nem veszi igénybe, vagy

- 
az általa vállalt adósságtörlesztés három havi részletét nem teljesíti, illetőleg

- 
az adósságkezelési szolgáltatás igénybevételének időtartama alatt a lakásfenntartási kiadásokkal kapcsolatos fizetési kötelezettségének három hónapig nem tesz eleget.

i) 
az adós és a szolgáltató közötti szerződés előkészítése, a teljesítés folyamatos figyelemmel kísérése, 

j)
adósonként nyilvántartja az adósságkezelésbe bevont hátralékot, valamint a teljesített adósságtörlesztés összegét,

k)
folyamatos segítségnyújtás és figyelemmel kísérés az adósságkezelés teljes időtartama alatt. 

(3) A tanácsadást végző családsegítő szolgálat részt vesz az adósságcsökkentési támogatás döntés-előkészítésében, ezért az erre vonatkozó kérelmet ott kell benyújtani. A kérelem év közben, folyamatosan benyújtható.

A kérelemhez csatolni kell:

a) 
a háztartás tagjainak jövedelméről tett nyilatkozatokat,

b) 
a hitelező által kiállított iratot az adósság jogcíméről és összegéről, vagy a közüzemi szolgáltatás kikapcsolásának tényéről,

c)
az adósságkezelési tanácsadó javaslatát a kérelmező adósságkezelési szolgáltatásba történő bevonására,

d)
az adós nyilatkozatát arról, hogy vállalja az adósságkezelési tanácsadáson való részvételt,

e)
az adós nyilatkozatát arról, hogy vállalja az adósságkezelési programba bevont adósság és a megállapított adósságcsökkentési támogatás különbözetének megfizetését,

f)
a háztartás tagjainak  nyilatkozatát arról, hogy vagyonnal nem rendelkezik,
g)
hitelintézettel kötött lakáscélú kölcsönszerződésből adódó tartozás esetén az adós hozzájárul az adósságkezelés időtartamára a támogatás összegét biztosító jelzálogjognak, valamint elidegenítési és terhelési tilalomnak ingatlanára történő bejegyzéséhez, illetve feljegyzéséhez. 

(4) A családsegítő szolgálat a kérelem benyújtását követő 15 napon belül döntési javaslatával együtt átadja a Polgármesteri Hivatal Művelődési és Szociális  Irodájának az iratokat.

 (5) Az adósságcsökkentési támogatás tárgyában a Képviselő-testület Egészségügyi és Szociális Bizottsága dönt.
(6) A megállapított adósságcsökkentési támogatás hitelezőkhöz történő utalásáról a Jegyző a Polgármesteri Hivatal Pénzügyi és Adóügyi Irodája útján gondoskodik úgy, hogy az utalásnak az adós által vállalt adósságtörlesztés befizetését követően a tárgyhónap utolsó napjáig tesz eleget.

(7) Az adósságcsökkentési támogatás megállapítását követően a családsegítő szolgálat az adóssal kötött megállapodásban rögzíti a felek konkrét kötelezettségeit. 

Az együttműködés során az adós köteles: 

a) hozzájárulni az adósságára vonatkozó adatok és információk tanácsadó általi megismeréséhez és nyilvántartásához,

b) aktívan közreműködni az adósságkezelési megállapodás kidolgozásában, az abban foglaltak betartásában,

c) havonta legalább egy alkalommal a tanácsadóval személyesen találkozni, az adósságkezelési szolgáltatás záró időpontját követően a tanácsadóval 6 hónapig együttműködni,

d) a vállalt adósságtörlesztés és az aktuális lakásfenntartási kiadásokkal kapcsolatos befizetést igazoló bizonylatokat a tárgyhó 20. napjáig az adósságkezelési tanácsadó részére bemutatni.

16. §.

Az adósságcsökkentési támogatást meg kell szüntetni és a kifizetett összeget vissza kell téríteni, ha az adós az adósságkezelési tanácsadó szervezettel kötött megállapodásban rögzített kötelezettségeit nem teljesíti.

4./
Ápolási díj

17. §

(1) Az ápolási díjra jogosult az a hozzátartozó is, aki 18. életévét betöltött tartósan beteg személy ápolását, gondozását végzi. 

(2) Az ápolást végző személy köteles gondoskodni az ápolt személy személyi higiéniájának megőrzéséről, környezetének tisztántartásáról, az ápolt személy étkeztetéséről, gyógyszereinek kiváltásáról, és egészségi állapotának megfelelő ápolásáról. Amennyiben megállapítást nyer, hogy ezt nem teljesíti az ápolási díj folyósítását meg kell szüntetni.

18. §

E rendelet alapján megállapított ápolási díj havi alapösszege az éves központi költségvetési törvényben meghatározott alapösszeg 80 %-a.

19. §

A 18. életévét betöltött tartósan beteg személyt ápoló hozzátartozó részére ápolási díj akkor állapítható meg, ha családjában az egy főre jutó havi jövedelme az öregségi nyugdíj mindenkori legkisebb összegének 150 %-át, egyedülálló esetén annak 200 %-át nem haladja meg.

                                                            20. §
(1) Az ápolási díj iránti kérelmet az önkormányzat Polgármesteri Hivatala Művelődési és Szociális  Irodájához kell benyújtani. 

(2) Az e rendelettel megállapított ápolási díjjal kapcsolatos hatáskört az önkormányzat Polgármestere gyakorolja. 

5./ 
Átmeneti segély

21. §

(1) Az önkormányzat a létfenntartást veszélyeztető rendkívüli élethelyzetbe került, valamint időszakosan vagy tartósan létfenntartási gonddal küzdő személyek részére átmeneti segélyt nyújt.
(2) Az (1) bekezdésben foglaltak alkalmazása szempontjából különösen létfenntartást veszélyeztető helyzetek az e rendelet 2. §. (2) bekezdésében foglaltak.

(3) Nem állapítható meg az átmeneti segély, ha a kérelmező családjában az egy főre jutó havi jövedelem az öregségi nyugdíj mindenkori legkisebb összegét, egyedül élő nyugdíjas esetén másfélszeresét meghaladja.
22. §

(1) Az átmeneti segély összegét úgy kell megállapítani, hogy az kellő segítséget nyújtson és arányban álljon a kérelmező rászorultságával, szociális helyzetével.

(2) Az évente megállapított segély összege nem lehet magasabb az öregségi nyugdíj mindenkori legalacsonyabb összegénél.

(3) Az átmeneti segély formája lehet:


- vissza nem térítendő pénzbeli támogatás,

- természetbeni támogatás.
23. §

(1) Elemi kár esetén nyújtott központi támogatás felhasználása során figyelembe kell venni a központi szervek által meghatározott szempontokat.

(2) Elemi kár esetében nem nyújtható támogatás:

a.)  nem lakás céljára szolgáló építmény helyreállításához;

b.) ha a kérelmezőnek, házastársának, élettársának, kiskorú gyermekének vagy együtt költöző családtagjainak a károsodott ingatlanon túlmenően lakástulajdona, állandó használati joga vagy bérleti jogviszonya van;

c.)  ha a biztosítók a károk megtérítésére kötelesek.

(3) Az elemi kár miatt nyújtott támogatás adható pénzben és természetben egyaránt. 

(4) A pénzbeni támogatás lehet:


         a.)  vissza nem térítendő támogatás;

b.) albérleti költségekhez való hozzájárulás;

c.) kamatmentes kölcsön.

(5) A pénzbeli támogatás rendeltetésszerű felhasználását számlával kell igazolni.

(6) A természetbeni támogatás lehet:

      a.)   üres lakás megvásárlása és önkormányzati bérlakásként történő rendelkezésre    
             bocsátása,

b.)  károsodott lakás helyreállításához, építéséhez szükséges építőanyagok, és az építéshez kapcsolódó szolgáltatások természetben történő biztosítása.

(7) A támogatás rendeltetésétől eltérő célra való felhasználása esetén az önkormányzat az igénybevevő a pénzbeli támogatás visszafizetésére, természetben nyújtott támogatás esetén pedig a dolog visszaszolgáltatására, vagy a dolog, illetve a szolgáltatás értékének megfelelő pénzösszeg visszafizetésére kötelezi.

A kérelmek elbírálása, a kár felmérése az építésügyi hatóság szakvéleménye alapján történhet.

24. §

(1) Az átmeneti segély iránti kérelmet az önkormányzat Polgármesteri Hivatala Művelődési és Szociális Irodájához kell benyújtani. A kérelemhez csatolni kell a segélyt kérő nyilatkozatát a saját és családja jövedelmi viszonyairól, valamint az azokat tanúsító igazolásokat.

(2) Az átmeneti segélyt az önkormányzat polgármestere állapítja meg, különös méltánylást érdemlő esetben pld: különösen nagy összegű kiadást jelentő: elemi csapás, betegség, gyógykezelés stb.) a 21. § (3) bekezdésében valamint a 22. § (2) bekezdésében meghatározott értékhatártól eltérhet.

6./
Temetési segély

25. §

(1) Temetési segély nyújtható annak a martfűi  lakosnak, aki a meghalt személy eltemettetéséről gondoskodott annak ellenére, hogy arra nem volt köteles, vagy tartására köteles hozzátartozója volt ugyan, de a temetési költségek viselése a saját, illetve családja létfenntartását veszélyezteti.

(2) Nem állapítható meg temetési segély, ha a kérelmező családjában az egy főre jutó havi jövedelem az öregségi nyugdíj mindenkori legkisebb összegének a kétszeresét meghaladja. 

26. §

(1) A temetési segély összege nem lehet kevesebb a helyben szokásos legolcsóbb temetés költségeinek 10 %-ánál.

(2) A temetési segély összegének megállapítása során a kérelmező rászorultságát, szociális helyzetét kell vizsgálni.

(3) A helyben szokásos legolcsóbb temetés költségeinek teljes összege: 100.000,- Ft.

27. §

(1) A temetési segély iránti kérelmet az Önkormányzat Polgármesteri Hivatala Művelődési és Szociális  Irodájához kell benyújtani.

A kérelemhez csatolni kell:

a) 
a kérelmező nyilatkozatát saját és családja jövedelmi viszonyairól, valamint az azokat tanúsító igazolásokat, 

b) 
a temetés költségeiről, a kérelmező vagy a vele azonos lakcímen élő közeli hozzátartozó nevére kiállított számlák eredeti példányát

c) 
az elhunyt halotti anyakönyvi kivonatát, ha a haláleset nem Martfű városban történt.

(2) A temetési segélyt az önkormányzat polgármestere állapítja meg.

IV.

TERMÉSZETBEN NYÚJTOTT SZOCIÁLIS ELLÁTÁSOK

1./ 
Köztemetés

28. §
(1) Az az eltemettetésre köteles személy mentesíthető a köztemetés költségeinek megtérítése alól

a) akinek családjában az egy főre eső jövedelem az öregségi nyugdíj mindenkori legkisebb összegének a 120 %-a alatt van,
b)  aki rendszeres gyermekvédelmi kedvezményre jogosult,
c) aki családjában tartósan beteg, illetve fogyatékos gyermekről gondoskodik,
d) aki egyedül élő nyugdíjas és a jövedelme nem haladja meg az öregségi nyugdíj mindenkori legkisebb összegének 150 %-át.

2./ 
Közgyógyellátás
29. §

Közgyógyellátásra való jogosultság méltányosságból /Szt. 50. §. (3) bekezdés/ annak a szociálisan rászorult személynek állapítható meg, akinek

(1)

a)
családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 150 %-át, egyedül élő esetén a 200 %-át és 

b)
a havi rendszeres gyógyító ellátás költsége az öregségi nyugdíj mindenkori legkisebb összegének a 25%-át meghaladja.

30. §

(1) A közgyógyellátásra való jogosultság méltányosságból történő megállapítása iránti kérelmet az önkormányzat Polgármesteri Hivatala Művelődési és Szociális Irodájához kell benyújtani.

A kérelemhez csatolni kell:

a)
a beteg háziorvosa, kezelőorvosa igazolását a beteg részére havonta rendszeresen rendelt, a Szt. 50/A. §. (1) - (2) bekezdése szerinti havi gyógyító ellátási szükségletet,
b)
az igénylő nyilatkozatát a saját és családja jövedelmi viszonyairól, valamint az azokat tanúsító igazolásokat.

V.

VEGYES ÉS ZÁRÓ RENDELKEZÉSEK

31. §

(1) A jogosultság megállapításakor:
a)
a havi rendszerességgel járó – nem vállalkozásból, illetve őstermelői tevékenységből (a továbbiakban együtt: vállalkozás) származó – jövedelem esetén a kérelem benyújtását megelőző hónap jövedelmét,

b)
a nem havi rendszerességgel szerzett, illetve vállalkozásból származó jövedelem esetén a kérelem benyújtásának hónapját közvetlenül megelőző 12 hónap alatt szerzett jövedelem egy havi átlagát kell figyelembe venni azzal, hogy a b) pont szerinti számításnál azon hónapoknál, amelyek adóbevallással már lezárt időszakra esnek, a jövedelmet a bevallott éves jövedelemnek e hónapokkal arányos összegében kell beszámítani.
(2) A szociális ellátást igénylő és családja jövedelmi viszonyait tartalmazó nyilatkozatot a pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló módosított 63/2006. (III.27.) Kormányrendelet mellékletében szereplő jövedelem-nyilatkozattal kell megtenni.

32. §

Az ellátást igénylő az önkormányzat Képviselő-testülete Egészségügyi és Szociális Bizottságának és az önkormányzat polgármesterének döntése ellen - az erről szóló határozat közlésétől számított 15 napon belül - fellebbezéssel élhet.

A fellebbezésről az önkormányzat Képviselő-testülete határoz. 

33. §

Az időskorúak járadékát, az aktív korúak ellátását, az ápolási díjat a kérelem benyújtásának napjától kell naptári napokban forintra felkerekítve megállapítani.

34. §

(1) Ha a rendelet, illetve jogszabály másként nem rendelkezik, a rendszeres pénzbeni ellátásokat utólag minden hónap 5. napjáig kell folyószámlára utalni. Ha az ügyfél folyószámlával nem rendelkezik ebben az esetben házi pénztárból kifizetni.
(2) Az e rendeletben szabályozott (1) bekezdésen túli ellátásokat folyószámlára kell utalni, kivéve ha az ügyfél azzal nem rendelkezik. Ebben az esetben házi pénztárból kell kifizetni a határozat jogerőre emelkedésétől számított 5 napon belül.
35. §
A Sztv. 17. §. (5) bekezdésében foglaltakról az önkormányzat polgármestere dönt. 

HATÁLYBA LÉPTETŐ RENDELKEZÉSEK

36. §

(1) E rendelet kihirdetése napján lép hatályba. 

(2) E rendelet hatálybalépésével egyidejűleg hatályát veszti a gyermekvédelmi és szociális ellátásokról szóló 11/2011. (IV.15) számú önkormányzati rendelettel és 25/2011. (IX.16.) számú önkormányzati rendelettel módosított 5/2011. (II.11.) önkormányzati rendelet.
Martfű, 2012. február 
   Dr. Kiss Edit                                                              Balogh Edith

           polgármester                                                           címzetes főjegyző

1. sz. melléklet

Az adósságkezelési szolgáltatáshoz

az elismert lakásnagyságról

komfort fokokozatra való tekintet nélkül

(1) Az elismert lakásnagyság:

a) egyedülálló és kéttagú család esetén


  70 m2

b) háromtagú család esetén



  90 m2

c) négy és többtagú család esetében


120 m2
      (2) Garzonlakás esetén:




  37 m2
      (3) Bérlők háza esetén:





  25 m2
Függelék a pénzbeli és természetbeni szociális ellátások igényléséhez, valamint megállapításához kapcsolódó kérelmekről és egyéb nyilatkozatokról

